# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IV. volebné obdobie

Číslo: 1701/2008

**816a**

# Informácia

**o prerokovaní návrhu poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (tlač 816) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Národná rada Slovenskej republiky uznesením z  29. októbra 2008 č. 1098 pridelila návrh poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (tlač 816) na prerokovanie v určenej lehote týmto výborom Národnej rady Slovenskej republiky:

 Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre ľudské práva, národnosti a postavenie žien a

Výboru Národnej rady Slovenskej republiky pre vzdelanie, mládež, vedu a šport.

Ako gestorský výbor Národná rada Slovenskej republiky určila Výbor Národnej rady Slovenskej republiky pre vzdelanie, mládež, vedu a šport.

Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Určené výbory zaujali k predmetnému návrhu tieto stanoviská:

 **Ústavnoprávny výbor Národnej rady Slovenskej republiky** prerokoval návrh 19. novembra 2008 a **neprijal platné uznesenie,** nakoľko návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky. Z  celkového počtu 12 poslancov bolo prítomných 8 poslancov. Za návrh uznesenia nehlasoval z poslancov nikto, 1 poslanec hlasoval proti návrhu a 7 poslanci sa zdržali hlasovania.

**Výbor Národnej rady Slovenskej republiky pre ľudské práva, národnosti a postavenie žien** prerokoval návrh 18. novembra 2008 a **neprijal uznesenie**, nakoľko predložený návrh na uznesenie nezískal podporu potrebnej nadpolovičnej väčšiny prítomných poslancov (prítomných bolo 6 poslancov, za návrh uznesenia hlasoval 1 poslanec, proti 1 poslanec, hlasovania sa zdržali 4 poslanci).

**Výbor Národnej rady Slovenskej republiky pre vzdelanie, mládež, vedu a šport** prerokoval návrh 14. novembra 2008 a **neprijal uznesenie**, lebo podľa § 52 ods. 4 zákona NR SR č. 350/1996 Z. z. o rokovacom poriadku NR SR v znení neskorších predpisov nevyslovila s ním súhlas nadpolovičná väčšina prítomných členov výboru. Z celkového počtu 11 členov výboru bolo prítomných 11 poslancov. Za návrh uznesenia hlasovali 5 poslanci, proti nebol nikto a 6 poslanci sa zdržali hlasovania.

 **IV.**

Gestorský výbor prerokoval návrh zákona a zaujaté stanoviská výborov k nemu 25. novembra 2008 s odporúčaním Národnej rade Slovenskej republiky návrh poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (tlač 816) schváliť.

**Spoločnú správu výborov Národnej rady Slovenskej republiky** o výsledku prerokovania návrhu poslancov Národnej rady Slovenskej republiky Józsefa Berényiho a Lászlóa Szigetiho na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (tlač 816) v druhom čítaní **gestorský výbor neschválil,** nakoľko návrh uznesenia nezískal podporu potrebnej nadpolovičnej väčšiny prítomných poslancov podľa § 52 ods. 4 rokovacieho poriadku Národnej rady Slovenskej republiky. Z celkového počtu 11 členov výboru bolo prítomných 9 poslancov. Za návrh uznesenia hlasovali 4 poslanci, proti nebol nikto a 5 poslanci sa zdržali hlasovania.

V súlade s § 80 ods. 2 rokovacieho poriadku Národnej rady Slovenskej republiky určený spoločný spravodajca výborov podá Národnej rade Slovenskej republiky informáciu o výsledku rokovania výborov Národnej rady Slovenskej republiky a predloží Národnej rade Slovenskej republiky návrh na ďalší postup.

Bratislava november 2008

Ferdinand **D e v í n s k y** v. r.

predseda

Výboru NR SR

 pre vzdelanie, mládež, vedu a šport